1937 – 38 காலகட்டத்தில் மொழி போராட்டமானது 1965 ல் புரட்சியாக வெடித்தது “இந்தி எதிர்ப்பு போராட்டம்” 1965 காலகட்டத்தில் நடந்த அந்த போராட்டத்தில் ஆண்,பெண்,சாதி,மதம்,இவைகளை கடந்து போராட்டம் தமிழகத்தில் உச்சகட்டமாக நடைபெற்றது.இந்தி மொழியை இந்தியாவின் ஆட்சி மொழியாக மாற்றுவதை எதிர்த்து இந்த போராட்டம் இருந்தது.அன்றும் அவர்கள் மத்திய அரசை எதிர்த்துதான் போராடினார்கள்.பலர் போராட்டத்திற்காகவே தங்கள் உயிரையே மாய்த்து கொண்டார்கள்.அன்று இந்தியாவே அஞ்சியது தமிழகத்தின் ஒற்றுமையை கண்டு. மத்திய அரசு எவ்வளவோ அடக்குமுறைகளை கையாண்டது ஆனால்அதன் கனவு இறுதியில் நிறைவேறவில்லை. தமிழ் அறிஞர்களால் தொடங்கிய போராட்டம் மாணவர்களிடமும், இளைஞர்களிடமும்,பொதுமக்களிடமும் சென்று திராவிட இயக்கங்களாக முழுமை பெற்றது.அன்று போராடியவர்கள் திராவிட தலைவர்களாக அங்கீரிக்கப்பட்டார்கள்.